kardosdrur/scandi-wiki huggingface dataset:
Dunkær

Dunkær er en landsby i Rise Sogn på Ærø. Den ligger på Ærøs højderyg øst/vest ca. 6 kilometer fra Ærøskøbing og 3 kilometer fra Østersøen. Landsbyen blev i 1800-tallet beboet af teglværksarbejdere og har derfor ikke mange gårde med jord. I Dunkær ligger Dunkær kro og Ærø Redningskorps. Landsbyen Dunkær ligger sammen med det øvrige Ærø i Region Syddanmark.

Etymologi 
Navnet Dunkær nævnes første gang i 1398 i formen Duncker. Forleddet dun er enten et navneord som plantenavn, eller en forkortelse af et plantenavn begyndende med dun. efterleddet Kær betyder mose eller vådområde.

Kroen 

På vejen mod nord til Ærøskøbing ligger Dunkær Kro. Den var kongelig privilegeret kro fra 1848. Der har på et tidligere tidspunkt ligget en anden kro i ejendommen over for den nuværende kro. I 1848 ejede Bernhard Ludvig Clausen kroen, hvor han havde butik i den sydlige ende af huset. Mikkel Clausen, der drev kroen fra 1890-erne, lavede en bitter i lighed med Riga Balsam. I 1915 blev kroen udvidet, og der blev bygget en sal overfor. I nutiden bliver kroen kun brugt som krostue og til overnattende gæster.

Dunkær Skole 
Dunkær skole lå på hjørnet af landevejen mod Marstal. Den blev bygget i 1819. Indgangen til skolen skete gennem haven ind i en smal forstue. Børnene gik i skole hver anden dag. Dunkær skole blev i 1951 ramt af en ildebrand. Eleverne blev overflyttet til den gamle Rise Skole og senere til den nye centralskole i St. Rise Rise Skole. 2013 blev skolen nedlagt og eleverne blev flyttet til Marstal Skole.

Fattighuset 
Bagved Dunkær Skole lå Fattighuset. Da Rise Fattiggård blev bygget i 1870, blev fattiglemmerne flyttet hertil.

Forretninger i Dunkær 
I nutiden er der i Dunkær en autoforhandler, en kro og Ærø Redningskorps.

Tidligere har byen været driftig med flere forretninger gennem tiden, f. eks:
 Slagterforretningen ophørte 2019.
 Dunkær Bageri lå overfor Dunkær Kro indtil starten af 1990'erne.
 Christian H. Pedersens Automobilværksted, nedlagt 1946.
 Sigrid Andersens Trikotageforretning
 Sommerlyst Symaskinehandel
 Dunkær Sygekassekontor
 Rise Elektricitetsværk. 1909 – 1935
 Niels A. Nielsens Karetmagerværksted 1890 – 1960'erne
 Dunkær Købmandsforretning senere SPAR, nedlagt i 1998.
 Skomager Hans A. Hansen.
 Dunkær Posthus 1920 – 1974.
 Bro Mejeri 1894 – 1982 (I dag Ærø Lys, der producerer stearinlys)

Lokaliteter på Ærø
Gubbio

Gubbio er en by og en kommune i den nordøstlige del af den italienske provins Perugia i Umbrien. Den ligger ved bjerget Ingino i Apenninerne.

Historie 
Byen har en lang historie: Den var som Ikuvium en vigtig by for de umbriske folk før Roms erobring, og den er berømt for fundet af et sæt af bronzetavler med den største overleverede tekst på oldumbrisk. Efter den romerske erobring i det 2. århundrede f.v.t. forblev byen (under navnet Iguvium) en vigtig by, hvilket byens romerske teater, som er det næststørste bevarede, vidner om.

I den tidlige middelalder blev Gubbio meget magtfuld. Byen sendte 1000 riddere på det første korstog under lederskab af hertug Girolamo Gabrielli, og ifølge den udokumenterede overlevering skulle de være de første, der trængte ind til Jesu grav, da Jerusalem blev erobret i 1099.

De følgende århundreder var meget omskiftelige, og Gubbio tog del i krige mod de omkringliggende byer i Umbrien. I en af disse krige sikrede byens biskop, Sankt Ubaldo Baldassini, byen en overvældende sejr (1151) og en velstandsperiode.

I 1350 tog hertug Giovanni Gabrielli af Borgovalle, medlem af Gubbios fornemmeste famlie, magten. Hans regering var kort, og han måtte i 1354 overgive magten til kirken ved kardinal Gil Alvarez De Albornoz.

Gabriello Gabrielli, Gubbios biskop, udråbte sig få år senere til Gubbios hersker (Signor d’Agobbio), men blev forrådt af en gruppe adelsmænd med flere slægtninge og tvunget til at forlade byen og søge tilflugt i sit slot i Cantiano.

Efter at slægten Gabrielli mistede politisk magt, blev Gubbio underlagt staten Montefeltro og herefter Kirkestaten (1631). Da Kirkestaten i 1860 brød sammen, indgik Gubbio i Kongeriget Italien.

Seværdigheder 
Gubbios centrum har middelalderpræg, og byen er præget af mørkegrå sten, snævre gader og gotisk arkitektur.

En stor del af husene i Gubbio er fra det 14. og 15. århundrede og var bolig for velhavende købmænd. Husene har ofte en ekstra dør mod gaden og ganske tæt på hoveddøren. Ekstradøren er smallere og noget over gadeplan. Den kaldes en porta dei morti, fordi det blev sagt, at den kun blev anvendt til at fjerne døde fra huset. Det er efter al sandsynlighed næppe sandt, men der er ingen enighed om en alternativ forklaring på disse ekstra døre. 

Byens væsentligste bygningsværker omfatter:
 Det romerske teater bygget i det 1. århundrede f.v.t.
 Det romerske mausoleum
 Det massive Palazzo dei Consoli (fra første del af det 14. århundrede)
 Palazzo og Torre Gabrielli
 Domkirken (Duomoen) bygget i det sene 12. århundrede
 Sankt Francesco-kirken fra anden halvdel af det 13. århundrede
 Santa Maria Nuova-kirken
 Basilica of Sant'Ubaldo
 Museo Cante Gabrielli i Palazzo del Capitano del Popolo (som på et tidspunkt tilhørte slægten Gabrielli).

Eksterne henvisninger 

 Gubbio kommunes hjemmeside

 

Byer i Umbria
Færdselslov

En færdselslov er en lov, der regulerer forhold i trafikken, primært vejtrafikken. Forskellige lande kan have forskellige færdselsregler, men der foregår en del harmonisering.

Færdselsloven i Danmark 
 Se Færdselsloven

Færdselsregler
Kautokeino

Kautokeino kommune (nordsamisk Guovdageainnu suohkan) er Norges største kommune i udstrækning, med et areal på 9.704 km². Det ligger i Troms og Finnmark fylke i Norge. Den grænser i nord til Kvænangen og Alta, i øst til Karasjok og i vest til Nordreisa. Mod syd ligger Finland. Kommunen består af Kautokeino (Guovdageaidnu), Masi (Máze), Stornes og Sjuosjavri.

Kommunen hører til forvaltningsområdet for samisk sprog, og kommunen hedder officielt Guovdageaidnu Kautokeino kommune.

Borgmester er Johan Vasara.

Demografi 
Kautokeino er arealmæssigt den største kommune i Norge, og måler næsten 10.000 kvadratkilometer. Flertallet af indbyggerne har nordsamisk som modersmål. I 1800-tallet udgjorde Kautokeino sammen med Kjelvik (Nordkap), Karasjok og Porsanger én kommune ved navn Kistrand. I 1851 blev Kautokeino, i 1861 Kjelvik og i 1873 Karasjok udskilt som egne kommuner.

Kommunen regnes som det kulturelle center i det nordsamiske område. I påsken arrangeres der Samisk Filmfestival og Samisk Grand Prix (sidstnævnte i regi af Stiftelsen Samisk Musikk Festival). Renkapløb er også blandt aktiviterne på den årstid, når turister strømmer til den lille bygd.

Kultur 
I 2005 kom Kautokeino på UNESCOs Verdensarvsliste, med Struves meridianbue; to af målepunkterne ligger i kommunen.

Det eneste samisksprogede teater, Beaivváš Sámi Teahter, ligger i Guovdageaidnu/Kautokeino.

Administration 
Ordfører er Johan Vasara (2019). Tidligere ordførere er blandt andre Klemet Erland Hætta.

Se også 
Kautokeinooprøret

Referencer

Eksterne henvisninger 

 Kultur i Guovdageaidnu-Kautokeino på kort fra Kulturnett.no
 Samisk Højskole 
 Her lever hvert femte barn i fattigdom: – Tallet er skremmende høyt

Kommuner i Finnmark
Byer i Norge
Kommuner i Troms og Finnmark
Lorenz-kurve

Lorenz-kurven er en kurve, der beskriver uligheden i fx en indkomst- eller formuefordeling i et samfund. Kurven fremstilles ved at afbilde den kumulerede fordeling i et koordinatsystem. Ved en helt ligelig fordeling vil kurven følge en diagonal; ved en meget ulige fordeling vil kurven følge førsteaksen og sent hæve sig.

Graden af ulighed udregnes med gini-koefficienten, som er defineret som arealet mellem diagonalen og lorenzkurven i forhold til trekanten under diagonalen.

Henvisninger

Litteratur 
 Colander, David C. (2017), Economics, New York: McGraw-Hill Education. ISBN .

Referencer 

Makroøkonomi
Ruud van Nistelrooy

Rutgerus Johannes Martinus van Nistelrooij, kendt som Ruud van Nistelrooy (født 1. juli 1976 i Oss, Nord-Brabant), er en hollandsk fodboldspiller, som siden 1998 har spillet 70 landskampe for Hollands fodboldlandshold og scoret 35 mål.

På klubplan har han været tilknyttet de hollandske hold FC Den Bosch (1993-1997), SC Heerenveen (1997-1998) og PSV Eindhoven (1998-2001) og har spillet for Manchester United 2001-2006. I perioden 2006-2010 spillede van Nistelrooy i den spanske topklub Real Madrid, mens han fra januar 2010 til juli 2011 repræsenterede den tyske storklub, Hamburger SV i en enkelt sæson.

I juni, 2011, blev det annonceret, at van Nistelrooy skifter til spanske Málaga CF i juli 2011. Ruud van Nistelrooy offentligjorde den 14. maj 2012, at hans karriere som fodboldspiller var overstået og at han ikke længere er at finde på banen mere.

Referencer

Eksterne henvisninger 
 

Fodboldspillere fra Holland
Fodboldspillere fra Manchester United F.C.
Fodboldspillere fra Real Madrid CF
Fodboldspillere fra Málaga CF
Fodboldspillere fra Hamburger SV
Fodboldspillere fra PSV Eindhoven
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Discovery Channel Pro Cycling Team

Discovery Channel Pro Cycling Team (det tidligere US Postal) har haft store navne på deres hold. Sponsoren for dette hold var tv-kanalen Discovery Channel. Team Discovery Channel har også haft Lance Armstrong på holdet. Hovedsponsoren Discovery Channel stoppede efter sæson 2007 sit sponsorat af holdet. 10. august 2007 blev det offentliggjort at holdet lukker etter sæsonen, efter sportsdirektør Johan Bruyneel ikke kunne finde en ny hovedsponsor .

Tidligere ryttere 
Følgende fremtrædende ryttere har tidligere cyklet for holdet: Lance Armstrong, Tom Boonen, Floyd Landis, Tyler Hamilton, Fabio Casartelli

Sejre

2007

Udstyr 
 Beklædning: Nike
 Cykler: Trek
 Gear: Shimano
 Hjul: Bontrager

Eksterne links/kilder 

Ophørte cykelhold fra USA
Etableret i 1988
Ophørt i 2007
Sans Souci

Sans Souci var et revy- og varitéshow med hjemsted i Kolding, der blev opført fra 1951 frem til 1990.

Mange kendte skuespillere har optrådt i Sans Souci, herunder Gotha Andersen, Ole Søltoft, Gustav Winckler, Elga Olga, Dario Campeotto og Grethe Sønck. Birthe Kjær debuterede på Sans Souci med sangen Jeg går aldrig til bal uden trusser.

Det er ligeledes navnet på en sang på Kim Larsens andet soloalbum, Kim Larsen & Yankee Drengene (1977).

Revyer
Etableret i 1951
Ophørt i 1990
Kultur i Kolding
Socialdemokraten

Ordet Socialdemokraten henviser til:

 Social-Demokraten – tidligere navn for den nu nedlagt avis Aktuelt.
 Socialdemokraten (partiavis) – navnet på Socialdemokraternes partiavis.
Die Hard 4.0

Die Hard 4.0 (originaltitel: Live Free or Die Hard) er den fjerde i rækken af Die Hard-film. Skuespillerveteranen Bruce Willis spiller for fjerde gang helten John McClane. Filmens handling foregår 18 år efter den første Die Hard-film, og denne gang møder McClane en bande af internetterrorister. Filmen havde dansk premiere den 27. juni 2007.

Medvirkende

Udgivelser 
Filmen er udgivet som Live Free or Die Hard i Nordamerika og Australien.

I samme serie 
 Die Hard (1988)
 Die Hard 2: Die Harder (1990)
 Die Hard: Mega Hard (1995)
 A Good Day to Die Hard (2013)

Referencer

Eksterne henvisninger 
 

Film fra 2007
Actionfilm fra USA
4.0
Bistrup Kirke

Bistrup Kirke er navnet på flere danske kirker:
 Bistrup Kirke (Hjørring Kommune) – en kirke i Bistrup Sogn i Hjørring, Hjørring Kommune
 Bistrup Kirke (Rudersdal Kommune) – en kirke i Bistrup Sogn i Birkerød, Rudersdal Kommune
Die Hard

Die Hard er en Hollywood actionfilm fra 1988. Manuskriptet er skrevet af Steven E. de Souza, og filmen er instrueret af John McTiernan. Medvirkende er Bruce Willis, Bonnie Bedelia, Alan Rickman, Reginald VelJohnson og William Atherton. Filmen blev en stor kommerciel succes og satte skub i Bruce Willis' karriere. Samtidig markerede den starten for Alan Rickmans mange skurkeroller i amerikanske film.

Die Hard er baseret på romanen Nothing Lasts Forever fra 1979 af Roderick Thorp. Romanen var en efterfølger til bogen The Detective, som blev filmatiseret i 1968, blandt andet med Frank Sinatra.

Medvirkende

I samme serie 

 Die Hard 2: Die Harder (1990)
 Die Hard: Mega Hard (1995)
 Die Hard 4.0 (2006)
 Die Hard: A Good Day to Die Hard (2013)

Computerspil 
Følgende spil er baseret på Die Hard serien:
 Die Hard Trilogy
 Die Hard Trilogy 2: Viva Las Vegas
 Die Hard Arcade
 Die Hard: Vendetta
 Die Hard: Nakatomi Plaza

Derudover er der et NES-spil baseret på den første film.

Se også 
 Spy Hard

Litteratur / kilder 
 Johanne Mygind: Actionbraget med det lange ekko (Information, 22.6.2007)
 IMDb: Die Hard

Eksterne henvisninger 
 

Actionfilm fra USA
Amerikanske film fra 1988
 
Julefilm fra USA
Engelsksprogede film
Greshams lov

Greshams lov siger, at den dårlige mønt fortrænger den gode mønt fra omsætningen. Årsagen til dette skal findes i, at man vil søge at beholde de gode (høj metalværdi) mønter og ordne sine betalinger med de dårlige (lav metalværdi). I visse tilfælde har det betydet mangel på betalingsmidler, da en del af pengemængden er blev inaktiv. Loven gælder selvsagt kun, når det relative forhold mellem mønternes pålydende værdi og metalværdi ikke er ens.

Loven er opkaldt efter den engelske finansmand Sir Thomas Gresham (1519-1579), men er muligvis ældre.

Eksterne henvisninger 
 Sir Thomas Gresham  på Dansk Mønt
 2. Betalingsformidling i historisk perspektiv  – kapitel i ''Betalingsformidling i Danmark', 2005, udgivet af Danmarks Nationalbank

Finansiel økonomi
August Heinrich Hoffmann von Fallersleben

August Heinrich Hoffmann von Fallersleben eller Hoffmann von Fallersleben (2. april 1798 i Fallersleben ved Wolfsburg – 19. januar 1874 i Corvey) var en tysk sprogforsker og  digter. Fallersleben vendte sig i Vormärz-perioden, der var præget af nationalliberales kamp mod autoritære fyrster, klart mod den gamle orden og forsøgte lige som flere politiske forfattere at fremprovokere et opgør, der kunne samle Tyskland under en fri forfatning. I samlingen Unpolitische Lieder udgav han digte, der bestemt ikke var upolitiske, men provokerende. Et af digtene var "Das Lied der Deutschen", der skulle blive den tyske nationalsang.
Hoffmann von Fallersleben er også ophavsmand til den i Danmark kendte børnesang "Sur, sur, sur (lille bi omkring)" (forfattet 1835 og trykt 1843) på en gammel bøhmisk folkemelodi.

Eksterne henvisninger 

Litteratur fra Tyskland
Faglitterære forfattere fra Tyskland
Digtere fra Tyskland
Filologer fra Tyskland
Die Hard 2: Die Harder

Die Hard 2 er den anden film i Die Hard-serien. Den er fra 1990, instrueret af Renny Harlin, og blandt de medvirkende er Bruce Willis, Bonnie Bedelia, William Sadler, William Atherton, Dennis Franz, Fred Dalton Thompson og John Amos. 

John McClane (Bruce Willis) venter på, at sin kone skal lande i Washington Dulles International Airport, da nogle terrorister pludseligt tager flykontrollen fra lufthavnen. Han bliver nødt til at stoppe dem, før hans kones og en masse andre fly, som cirkler rundt i luften og venter på at lande, løber tør for benzin og styrter.

Filmen er baseret på en romanen 58 Minutes af Walter Wager. Romanen har den samme handling: En politibetjent bliver nødt til at stoppe en bande terrorister, der tager en lufthavn som gidsel, imens hans kones fly flyver i cirkler. Han har 58 minutter, før flyet styrter.

Medvirkende

Produktion og reklame 
Die Hard 2 var den første film der havde digitalt manipuleret matte painting. Det blev brugt i den sidste scene der fandt sted på en landingsbane.

Filmen var ikke filmet i Dulles, men derimod på mange andre steder. Blandt andet Los Angeles International Airport og Denvers (Colorado), nu lukkede, Stapleton International Airport. Denver var især et godt sted, da hyppigheden for snevejr var stor. (Men ironisk nok, ifølge specialudgaven af DVD'en, var Denver udsat for en meget mild vinter det år og der var mangel på sne. I mindst én scene bruger filmholdet falsk sne, inkluderet "sne" lavet af malede cornflakes.) Nogle landingsbanescener var også skudt ved Chippewa County International Airport i Kinross, Michigan.

Da Die Hard 2 blev vist i Pretoria, i Sydafrika, havde man hejst et let fly op på taget af a den lokale biograf for at promovere filmen. Dette reklame-stunt gav tilbageslag, da der var mange der kørte galt tæt på biografen ved synet af flyet.

Box office og kritik 
Die Hard 2 er den mest succesfulde i serien af Die Hard film indtil videre.

I samme serie 
 Die Hard (1988)
 Die Hard: Mega Hard (1995)
 Die Hard 4.0 (2006)
 A Good Day to Die Hard (2013)

Kilder

Eksterne henvisninger 
 

Amerikanske film fra 1990
Actionfilm fra USA
Film instrueret af Renny Harlin
2: Die Harder
Die Hard: Mega Hard

Die Hard: Mega Hard (originaltitel Die Hard: With a Vengeance) er en amerikansk actionfilm fra 1995 og den tredje film i Die Hard-serien. Bruce Willis har hovedrollen som politimanden John McClane, der er ledsaget af partneren Zeus Carver (Samuel L. Jackson). Jeremy Irons spiller rollen som Simon Gruber, der ønsker at hævne sig på McClane over sin brors død. Filmen er instrueret af John McTiernan og skrevet af Jonathan Hensleigh.

Medvirkende

Udgivelser 
Filmen er udgivet som Die Hard: With a Vengeance i Nordamerika og Australien.

I samme serie 
 Die Hard (1988)
 Die Hard 2: Die Harder (1990)
 Die Hard 4.0 (2006)
 A Good Day to Die Hard (2013)

Eksterne henvisninger 
 

Amerikanske film fra 1995
Actionfilm fra USA
Mega Hard
Mikkel Bødker

Mikkel Bødker (født 16. december 1989 i Brøndby) er en dansk ishockeyspiller der spiller for HC Lugano i den schweiziske liga. 

Bødkers foretrukne position på isen er forward. 

Han blev draftet af Phoenix Coyotes i første runde som nr. 8 i alt i NHL's draft i 2008. Han blev dermed den højest draftede dansker nogensinde. I træningskampene op til turneringsstarten samme år klarede han sig så godt, at han blev valgt ud til klubbens NHL-bruttotrup som den blot tredje dansker gennem tiderne.
13. oktober 2008, i hans blot 2. kamp for Phoenix Coyotes, scorede Mikkel Bødker sit første mål i NHL.

Mikkel Bødker fik sin ishockeyopdragelse i Rødovre inden han i en alder af bare 15 år skiftede til svenske Frölunda HC i 2005. Her spillede han på Frölundas juniorhold og gik på det lokale sportsgymnasium.

I en flot sæson for Frölundas J20-hold i sæsonen 2006-07 opnåede Bødker 49 point (19 mål og 30 assists) i 39 kampe. Han blev svensk mester for junior 20-hold og fik debut på Frölundas seniorhold i Elitserien. 

På baggrund af den sæson blev Mikkel Bødker 27. juni 2007 draftet af OHL-holdet Kitchener Rangers i den såkaldte CHL Import Draft, hvor holdene fra de tre store junior-ligaer i Canada fordeler rettighederne til de bedste europæiske junior-spillere imellem sig. Dagen efter blev det offentliggjort, at Bødker skrev kontrakt med Kitchener og dermed spillede sæsonen 2007-08 for Kitchener i Ontario Hockey League.

Mikkel Bødkers storebror, Mads, er tidligere ishockeyspiller, og spillede senest for SønderjyskE Ishockey før han i 2016 stoppede karrieren.

Bødker deltog for Danmark ved Junior-VM i ishockey 2008 hvor han blev delt dansk topscorer med Lars Eller. Bødker opnåede 2 mål og 4 assists for i alt 6 points i 6 kampe.

Referencer

Eksterne henvisninger 

 Mikkel Bødker – Phoenix Coyotes
 

Ishockeyspillere fra Danmark
NHL-spillere
Personer fra Brøndby
Deltagere for Danmark ved vinter-OL 2022
Ishockeyspillere ved vinter-OL 2022
Fjeldpryd-familien

Fjeldpryd-familien (Diapensiaceae) er en lille familie bestående af 20 arter fordelt i syv slægter. Arterne er udbredt i de arktiske områder af Europa, Asien og Nordamerika med hovedvægten i Nordøstasien og Nordamerika. Det er urteagtige planter eller dværgbuske, som er afhængige af mykorrhiza med én eller flere svampearter. Blomsterne har 5 kronblade, der er sammevoksede i bunden. De fem støvdragere er flade og sidder forskudt for kronbladene. Frugterne er kapsler med mange små frø.

Berneuxia
Fjeldpryd-slægten (Diapensia)
Diplarche
Galax-slægten (Galax)
Pyxidanthera
Schizocodon
Shortia

Lyng-ordenen
Techcollege

TECHCOLLEGE er en nordjysk erhvervsskole med tre uddannelsesretninger: EUD, EUX og HTX. Skolen rummer 12 HTX-studieretninger , 17 EUX-uddannelser og over 30 erhvervsuddannelser. Afdelingerne er placeret i Aalborg og Nørresundby.

Skolens afdelinger

Rørdalsvej 
Afdelingen på Rørdalsvej 10 har følgende uddannelser:
 Bager
 Gourmetslagter
 Ernæringsassistent
 Frisør
 Gastronom
 Kosmetiker
 Receptionist
 Tandklinikassistent
 Tjener

Sigrid Undsets Vej 
Afdelingen ligger på Sigrid Undsets Vej 4 og huser følgende uddannelser:

 Industritekniker
 Smed
 Teknisk designer

Struervej 

Afdelingen ligger på Struervej 70 i Aalborg Øst og huser følgende uddannelser:
 Anlægsgartner
 Dyrepasser
 Greenkeeper
 Groundsman
 Landmand
 IT-Supporter/Datatekniker

Teglværket 
Afdelingen ligger på Teglværket 2 i Nørresundby og huser følgende uddannelser:
 Personvognsmekaniker
 Lastvognsmekaniker
 Flytekniker
 Skoleoplæringscenter

Øster Uttrup Vej 
Afdelingen ligger på Øster Uttrup Vej 1, 9000 Aalborg og mange uddannelser:
 Bygningsmaler
 Kompositoperatør
 Murer
 Tømrer
 VVS-energi
 Grafisk tekniker
 Mediegrafiker
 Webudvikler
 Automatiktekniker
 Industrioperatør
 Elektriker

Aalborg Tekniske Gymnasium 
Aalborg Tekniske Gymnasium er også en del af TECHCOLLEGE. Gymnasiet har 9-13 klasser i hver årgang og er placeret på hhv. Øster Uttrup Vej 5 og i Nyhavnsgade 14 i Aalborg.

Driftfællesskabet 
TECHCOLLEGE lægger desuden lokaler til driftsfællesskabet ITCN, som yder it-suppport til alle elever og ansatte på TECHCOLLEGE, VUC Nordjylland, Tradium og de fleste SOSU-skoler i Danmark.

Hædrede elever 
Fem af skolens elever blev danmarksmestre ved DM i Skills 2017: Frederik Nielsen (flisemurer), Alexander Agle Christensen (grafisk tekniker), Jeppe Bangshøj Hermann (industritekniker), Mathias Fristrup Krogshave (personvognsmekaniker), Jesper Sonne Nørgaard (tømrer). Derudover er vinderen af ”DM for receptionistelever 2017” Jeanette Ottosen også elev på TECHCOLLEGE.

Ledelse 
Jan O. Gregersen er bestyrelsesformand (2020).
Søren Samuelsen er direktør (2020).

Historie 
Tidligere hed uddannelsesstedet Tech College Aalborg og Aalborg tekniske skole. Her var Povl Stegmann forstander 1937-44.

Tidligere elever 
 Aage Sikker Hansen
 Tyge Hvass
 Johan Strøm

Eksterne henvisninger 

Uddannelse i Aalborg
Rytmegruppe

En rytmegruppe er en musikalsk betegnelse for den instrummentgruppe, der i et orkester markerer grundrytmen tillige med musikkens ledsagende klange (akkorder). 

I et traditionelt jazzband vil rytmegruppen således bestå af instrumenter, som fx trommer, kontrabas og tenorbanjo samt evt. klaver. - I et større jazzorkester, som fx et Big-Band, vil tenorbanjoen dog være udskiftet med en el-guitar.

I rock- og popmusik består rytmegruppen som oftest af trommer, basguitar og el-guitar samt evt. keyboard eller synthesizer.

Musik